கேள்வி: புரூணையின் பண்பாடு பற்றி விளக்கவும்.
பதில்: புரூணையின் பண்பாடு (culture of Brunei) மலாய் மக்கள் பண்பாடு மற்றும் இசுலாம் சமயத்தின் தாக்கத்தினைப் பெருமளவுக் கொண்டுள்ளது. இந்நாட்டின் பண்பாடு அங்கு வாழும் மக்கள் குழுக்களைப் (மூன்றில் இரண்டு பங்கு மலாய் மக்களும், மூன்றாவது பங்கில் சீன மக்கள், இந்தியர்களும், டயாக் மக்கள் போன்ற மலாய் பழங்குடி மக்களும் உள்ளனர்) பொருத்து அமைகிறது. மலேசிய மொழி புரூணையின் அலுவல் மொழியாக இருந்தாலும், புரூணை மலாய், ஆங்கிலம் ஆகிய மொழிகள் அதிகமாகப் பேச்சு வழக்கில் உபயோகப்படுத்தப்படுகின்றன. இசுலாம் புரூணையின் அரச சமயமாகும். 2014ஆம் ஆண்டு முதல் இசுலாமியச் சட்ட முறைமை நடைமுறையிலுள்ளது.